Í leiðsagnarhópnum Konur finna styrk sinn er lögð áhersla á að vinna með rætur vímuefnavanda og annað andstreymi í lífi kvenna . Unnið er út frá því að vímuefnanotkun sé ekki einangrað vandamál heldur eigi sér m.a. rætur í áföllum . Tekið er á þeim fjölþætta vanda sem konur með sögu um vímuefnavanda glíma við . Unnið er með efni úr smiðju dr. Stephanie Covington sem er frumkvöðull í vinnu með vímuefnavanda kvenna með áfallasögu . Á milli tíma er verkefnavinna sem þátttakendur eru hvattar til að vinna svo að þær fái sem mest út úr hópastarfinu og fá þátttakendur veglega vinnubók . Fyrir hverjar Námskeiðið er ætlað konum sem eiga sögu um vímuefnavanda , jafnt konum sem hafa ekki notað vímuefni í langan tíma sem og konum sem eru að hefja vinnu við að bæta lífsgæði sín . Hámarksfjöldi er 10 þátttakendur . Markmið hópsins er að konur auki lífsgæði sín og öðlist aukna sjálfsþekkingu sem einstaklingar en skilgreini sig ekki í gegnum sambönd eða stöðu sína . Spurt er hvað kom fyrir konurnar í stað þess að spyrja hvað sé að þeim , hvernig þær komust af og til hvaða bjargráða hver og ein þeirra greip . Námskeiðið hefst 22. janúar og því lýkur 18. mars 2020 Verð Leiðbeinendur og verkefnisstjórn Leiðbeinendur í leiðsagnarhópnum eru Guðrún Ebba Ólafsdóttir og Katrín G. Alfreðsdóttir . Verkefnisstjóri er Kristín I. Pálsdóttir . Sjá nánar . Alls er um að ræða 10 skipti , hvert skipti er 90 mínútur frá kl. 17.15 – 18.45 á miðvikudögum og einu sinni á mánudegi . 22. janúar 26. febrúar 29. janúar 5. febrúar 12. febrúar 19. febrúar Hámarksfjöldi er 10 þátttakendur . Þátttakendur eru hvattir til að sækja fundi í Rótarhópnum á miðvikudögum kl. 19.15 að loknu námskeiðinu . Í leiðsagnarhópnum Konur finna styrk sinn er lögð áhersla á að vinna með rætur vímuefnavanda og annað andstreymi í lífi kvenna . Unnið er út frá því að vímuefnanotkun sé ekki einangrað vandamál heldur eigi sér m.a. rætur í áföllum og tekið er á þeim fjölþætta vanda sem konur með sögu um vímuefnavanda standa frammi fyrir . Námskeiðinu styður konur til að vinna úr afleiðingum áfalla . Athyglinni er beint að þeim áföllum sem konur eru í mestri hættu á að verða fyrir eins og kynferðisofbeldi , ofbeldi í nánum samböndum og öðru ofbeldi á milli tengdra aðila . Kennd eru bjargráð sem nýtast við úrvinnslu áfalla almennt . Námskeiðið er kynjamiðað og byggt er á styrkleikanálgun . Það er þróað af dr. Stephanie Covington og heitir á ensku Healing Trauma . Þátttakendur fá veglegt verkefnahefti . Á milli tíma er verkefnavinna sem konurnar eru hvattar til að vinna svo að þær fái sem mest út úr námskeiðinu . Aðferð Námskeiðið skiptist í átta hluti þar sem m.a. er fjallað um vald og valdbeitingu , áfallaferlið , sjálfsumhyggju , ACE-spurningalistann , reiði og heilbrigð sambönd . Leiðbeinendur og verkefnisstjórn Leiðbeinendur á námskeiðinu eru Guðrún Ebba Ólafsdóttir og Katrín G. Alfreðsdóttir . Verkefnisstjóri er Kristín I. Pálsdóttir . Sjá nánar . Námskeiðið er í 4 skipti í 4 tíma í senn , frá kl. 10:00 - 14:00 , og verður haldið í Bjarkarhlíð við Bústaðaveg . Þátttakendur eru hvattir til að taka með sér nesti til að borða í hálftíma hléi . Boðið er upp á te og kaffi . Hámarksfjöldi er 10 þátttakendur . Dagsetningar – Helgarnámskeið I , í febrúar Dagsetningar – Helgarnámskeið II , í maí 16. maí , laugard . Verð Hámarksfjöldi eru 10 þátttakendur . Leiðsagnarhópnum Sjálfsuppgötvun og valdefling ― Fyrir stúlkur og ungar konur ― er ætlað að hvetja stúlkur og ungar konur til að styrkja sjálfsmynd sína og að öðlast rödd . Unglingsárin eru tími mikilla uppgötvana , áskorana og þroska . Ýmislegt í okkar kynjuðu menningu gerir þessar áskoranir snúnar fyrir stúlkur og margar þeirra ná ekki að öðlast eigin rödd eða jákvæða sjálfsímynd á þessu mikilvæga þroskaskeiði . Fyrir hverjar Hópurinn er sérstaklega ætlað stúlkum og ungum konum á aldrinum 18 - 25 ára . Aðferð Námsefnið tekur mið af áfallareynslu og miðast við reynsluheim stúlkna og þau áhrif sem það hefur á líf þeirra að alast upp í veruleika kynjamisréttis . post-traumatic growth ) með kynjasjónarmið að leiðarljósi Að þátttakendur öðlist aukinn skilning á Leiðbeinendur á námskeiðinu eru Guðrún Ebba Ólafsdóttir og Katrín G. Alfreðsdóttir . Verkefnisstjóri er Kristín I. Pálsdóttir . Sjá nánar . Námskeiðið er alls í 18 skipti . Hámarksfjöldi eru 10 þátttakendur . Námskeiðið er ekki í boði vorið 2020 . Að segja frá Námskeiðið er ætlað konum sem hafa hug á að opna umræðu um ofbeldi sem þær hafa orðið fyrir . Konur sem hafa orðið fyrir kynferðisofbeldi glíma oft við flóknar afleiðingar þess . Ein leið til valdeflingar og bættra lífsgæða er að rjúfa þögnina sem oft ríkir um kynferðisbrot . Það getur átt við að segja frá , t.d. innan fjölskyldu , vinum , samstarfsfólki , á samfélagsmiðlum eða í fjölmiðlum . Fyrir hverjar Námskeiðið er ætlað konum sem hafa hug á að opna umræðu um ofbeldi sem þær hafa orðið fyrir . Markmið Markmið námskeiðsins er konur geti sagt frá því ofbeldi sem þær hafa verið beittar og afleiðingum þess , eins og til dæmis fíkn og áfallastreitu , að þátttakendur finni fyrir kraftinum sem býr innra með þeim og veiti hverri annarri stuðning til þess að t.d. létta á skömm og sektarkennd . Aðferð Námskeiðið byggist annars vegar á fræðilegum kenningum og rannsóknum og hins vegar á reynslu þátttakenda í ljósi fræðanna . Notaðar eru kenningar um samkennd og sjálfsumhyggju og gerðar æfingar sem hjálpa þátttakendum að jarðtengjast og hlúa að sér . Farið er m.a. í eftirfarandi : að rjúfa þögnina ; við hverja viljum við tala ; undirbúningur fyrir samtölin – líka við þau sem eru okkur hugsanlega óvinveitt ; að búa sig undir hugsanleg viðbrögð og að hlúa að sjálfri sér . Einnig hvernig hægt er að undirbúa sig ef fjölmiðlar hafa samband . Námskeiðið byggir á bókinni The Courage to Heal eftir Ellen Bass og Laura Davis , efni frá dr. Stephanie Covington og bæklingnum „ Ef fjölmiðlar hafa samband “ . Námskeiðið skiptist í fræðslu , umræður og undirbúning undir það að segja frá . Inn á milli eru gerðar æfingar til að slaka á og jarðtengjast . Þær sem vilja , fá tækifæri til að undirbúa sig að segja frá . Námskeiðið verður haldið helgina 15. - 16. febrúar kl. 10:00 - 14:00 . Verð Leiðbeinendur og verkefnisstjórn Námskeiðið fer fram í Bjarkarhlíð við Bústaðaveg . Leiðbeinendur eru Guðrún Ebba Ólafsdóttir og Katrín G. Alfreðsdóttir . Verkefnisstjóri er Kristín I. Pálsdóttir . Sjá nánar . Námskeiðið er fyrir konur sem upplifað hafa fjölskylduslit . Ástæður fjölskylduslita geta verið margar , til dæmis í kjölfar þess að konur hafa opnað umræðu um ofbeldi í skjóli fjölskyldu , hvort heldur er í kjölfar sifjaspells , kynferðisofbeldis , líkamlegs eða andlegs ofbeldis . Markmið Markmið námskeiðsins er að þátttakendur öðlist betri þekkingu og skilning á aðstæðum sínum og að konur sem hafa upplifað fjölskylduslit finni fyrir kraftinum sem býr innra með þeim og stuðningi hver frá annarri , til þess að m.a. að létta á skömm og sektarkennd . Aðferð Námskeiðið byggist annars vegar á fræðilegum kenningum og rannsóknum og hins vegar á reynslu þátttakenda í ljósi fræðanna . Styrkleikar þátttakenda eru kortlagðir og við deilum reynslu okkar , styrk og seiglu . Rætt verður um afleiðingar þess að hafa orðið fyrir ofbeldi í skjóli fjölskyldu og þeirra sem við treystum , skömm og sektarkennd og hvaða áhrif það hefur að upplifa höfnun af hendi fjölskyldumeðlima . Þá er fjallað um fyrirgefningarhugtakið en stundum er krafan um fyrirgefningu notuð til að stjórna þolendum . Að lokum er fjallað um leiðina til bata að tilgangsríku lífi í sátt við okkur sjálfar . Á milli tíma er verkefnavinna sem konurnar eru hvattar til að vinna svo að þær fái sem mest út úr námskeiðunum . Þátttakendur fá veglegt verkefnahefti . Hópurinn hittist í fimm skipti , 90 mínútur í senn miðvikudagana 6. , 13. , 20. og 27. maí og mánudaginn 7. september kl. 17:15 - 18:45 . Verð Leiðbeinendur og verkefnisstjórn Námskeiðið fer fram í Bjarkarhlíð við Bústaðarveg . Leiðbeinendur eru Guðrún Ebba Ólafsdóttir og Katrín G. Alfreðsdóttir . Verkefnisstjóri er Kristín I. Pálsdóttir . Sjá nánar . Hámarksfjöldi er 8 þátttakendur . Þátttakendur eru hvattir til að sækja fundi í Rótarhópnum á miðvikudögum kl. 19.15 að loknu námskeiðinu . Rótin býður upp á sjálfshjálparhóp , Rótarhóp , fyrir konur sem tekið hafa þátt í leiðsagnarhópnum Konur finna styrk sinn og námskeiðum á vegum Rótarinnar . Allar konur sem eru að vinna að bættum lífsgæðum í kjölfar áfalla eru jafnframt velkomnar . Hópurinn hittist á miðvikudögum kl. 19:15 - 20:15 í Bjarkarhlíð við Bústaðaveg . Þátttaka er gjaldfrjáls en samskotum er safnað . Í Rótarhópnum er unnið út frá þekkingu á sambandi áfalla og líkamlegs og andlegs vanda og einnig í samræmi við kenningar um samkennd og sjálfsumhyggju . Umræðuefnin tengjast meðal annars viðfangsefnum leiðsagnarhópa og námskeiða á vegum Rótarinnar . Leiðbeinendur og verkefnisstjórn Leiðbeinendur eru Guðrún Ebba Ólafsdóttir og Katrín G. Alfreðsdóttir . Verkefnisstjóri er Kristín I. Pálsdóttir . Sjá nánar Fyrsti fundur vorsins verður miðvikudagurinn 15. janúar kl. 19:15 - 20:15 . Mikilvægt er að hver og ein upplifi öryggi . Til að tryggja öryggi beitum við hvorki andlegu né líkamlegu ofbeldi . Vinsamlegast deilið öllum athugasemdum með öllum . Virðing Þegar þið segið frá skoðun ykkar , vinsamlegast gerið það með virðingu fyrir hinum . Við byrjum á réttum tíma og við endum á réttum tíma . Rótin býður upp á sjálfshjálparhóp , Rótarhóp , fyrir konur sem tekið hafa þátt í námskeiðinu Konur finna styrk sinn og öðrum námskeiðum og hópum á vegum Rótarinnar . Konur sem eru komnar vel af stað í að bæta lífsgæði sín með öðrum leiðum eru einnig velkomnar í Rótarhópinn . Hópastarfið er konunum að kostnaðarlausu en samskotum er safnað . Heilsuhópur Rótarinnar hittist einu sinni í viku til að rækta líkama og sál . Við förum í gönguferðir , jóga , flot eða annað sem okkur blæs í brjóst . Hópurinn hittist á mismunandi stöðum en í febrúar er hist í Öskjuhlíð við Nauthól . Þátttaka er gjaldfrjáls . Umsjónarkonur Þórlaug Sveinsdóttir , sjúkraþjálfari , jógakennari og flotþerapisti leiðir starfið í samvinnu við þær Guðrúnu Ernu Hreiðarsdóttur , jógakennari og Huldu Stefaníu Kristjánsdóttur . Fyrsti fundur vorsins verður þriðjudaginn 4. febrúar kl. 17:30 - 18:30 og verður þá hist í Öskjuhlíð við Nauthól .